เรื่องร้องเรียน: รถเข็นขายอาหารจำนวนมาก ตั้งเกะกะขวางทางเดิน ทางขึ้นลงรถโดยสาร สร้างควัน กลิ่นเหม็น และทำพื้นที่สกปรก บริเวณหน้าห้างยูเนียนมอล ซอยลาดพร้าว 1 บริเวณทางขึ้นลง MRT พหลโยธิน
การดำเนินการของเจ้าหน้าที่: เจ้าหน้าที่เทศกิจชุดกลางคืนลงพื้นที่บริเวณหน้าห้างยูเนี่ยนมอลล์ เพื่อตรวจตรา กวดขัน ความเป็นระเบียบเรียบร้อยของผู้ค้า โดยกำชับผู้ค้าไม่ให้ตั้งวางสิ่งของกีดขวางทางสัญจรบนทางเท้า ให้เว้นระยะห่างให้ประชาชนสัญจรไป-มาได้ และให้ดูแลรักษาความสะอาดของพื้นที่ทำการค้า โดยเจ้าหน้าที่จะควบคุมดูแลให้ผู้ค้าทำความสะอาด ล้างพื้น อย่างน้อยสัปดาห์ละ 1 ครั้ง และให้จัดเก็บสิ่งของให้เป็นระเบียบเรียบร้อยทุกครั้งหลังจากทำการค้า
ความเห็นของผู้แจ้ง: ขอบคุณเจ้าหน้าที่และทีมงานทุกท่านมาก ที่ช่วยแก้ไขปัญหาเรื้อรังด้วยความรวดเร็ว ขอขอบคุณมากจริงๆจากใจเลยค่ะ เป็นกำลังใจให้เจ้าหน้าที่และทีมงานทุกท่านค่ะ ❤️❤️❤️
พื้นที่: แขวงจอมพล เขตจตุจักร กรุงเทพมหานคร